Għandek bżonn (għal żewġ persuni): Żewġ werqiet minn kaboċċa ħamra Żewġ werqiet minn kaboċċa ħadra Żewġ basliet mill-aħdar (spring onions) Sitta ravanell, imqattgħin slices Nofs Romanesco mqatta' fi 'florets' żgħar 10 fażoliet mill-ħadra (imsajra u maqsuma f'żewġ biċċiet) 4 slices perżut tal-parma Żewġ imgħaref lewż, imqatta' u inkaljat. Żewġ imgħaref parmesan, imqatta' rqiq. Raxxa bżar Għad-dressing: Żewġ imgħaref għasel Mgħarfa żejt taż-żebbuġa Żewġ kuċċarini mustarda Kuċċarina ħall balsamiku Ipprepara d-dressing billi tħallat sew l-erba' ingredjenti flimkien ġo tazza. Żomm fil-friġġ biex tużah aktar tard. Imbagħad ibda billi tqatta' l-kaboċċa ħamra, il-kaboċċa ħadra, u l-basal aħdar. Ħallathom flimkien, u poġġi nofs it-taħlita fil-qiegħ ta' kull platt. Imbagħad ibda ibni l-insalata tiegħek billi żżid il-biċċiet tar-ravanell, u l-biċċiet tar-romanesco. Aqta' kull 'slice' ta' perżut parma f'erba' biċċiet. Irrumblahom u żejjen il-platti tiegħek bihom u bil-fażola ħadra. Żid il-biċċiet tal-parmesan u l-lewż inkaljat, u fl-aħħar agħmel raxxa bżar fuq kull platt. Żid id-dressing fil wiċċ u servi. L-ikla t-tajba! Jekk għandek xi mistoqsijiet dwar din ir-riċetta u oħrajn, ibgħatilna fuq info@skoperta.net #wpdevar_comment_1 span,#wpdevar_comment_1 iframe{width:100% !important;} #wpdevar_comment_1 iframe{max-height: 100% !important;} Jackie Busuttil Kontributriċi